ועדת העלייה, הקליטה והתפוצות, כנסת 25, פרוטוקול מספר 89, 2023-09-10 00:00

עודד פורר: אני מתכבד לפתוח את ישיבת ועדת עלייה, קליטה ותפוצות, היום 10 בספטמבר 2023, כ"ד באלול התשפ"ג

עודד פורר:  אנחנו בביקור הוועדה באולפן לעולים חדשים, אולפן גורדון בתל-אביב

עודד פורר:  מכבד אותנו בנוכחותו ראש העיר מר רון חולדאי

עודד פורר:  בשבילנו זה ביקור משמח כי בשמונת או בתשעת החודשים שהיא פה בפעילות הוועדה עסקה בענייני האולפנים במרץ

עודד פורר:  זה היה בבחינת מרבית הזמן שזה תפס אצלנו כי הממשלה גררה רגליים ולקח לה זמן עם הסכם השכר

עודד פורר:       אנחנו פותחים שנת לימודים וגם משיקים הסכם שסוף-סןף נחתם סביב סוגיית מורי האולפן

עודד פורר:  הסכם שפתר משבר מאוד מאוד גדול

עודד פורר:       עיריית תל-אביב תמיד הובילה במספרי העולים שהגיעו אליה לאורך השנים

עודד פורר:  השנתיים האחרונות היו מטבע הדברים מאתגרות עוד יותר

עודד פורר:  האולפן הוא תנאי בסיסי לקליטתם של עולים, ליכולת שלהם להשתלב בחברה ובתעסוקה ולהשתקע בעיר

עודד פורר:  מניסיוננו דווקא בתל אביב פעמים רבות קל יותר לעולים, בעיקר אלה ממדינות המערב

עודד פורר:  הייתה לנו בעיה עם עולים דוברי אנגלית שלא למדו עברית כי הם גרו בתל אביב ולא הייתה להם בעיה, הם לא היו צריכים עברית, הם הסתדרו פה עם האנגלית שלהם

עודד פורר:  זה הוריד את המוטיבציה ללמוד

עודד פורר:  אבל אני חייב לומר שהמבנה הזה והמתקנים האלה, עושים חשק לבוא ללמוד כאן, בהחלט מקבלים פה תנאים טובים, תודה על האירוח

עודד פורר:  אני אתן את רשות הדיבור למארחת שלנו סוזי מנהלת האולפן

סוזי עטר:   תודה רבה, ברוכים הבאים לאולפן

סוזי עטר:  אני קצת מתרגשת אז אני אקריא

סוזי עטר:       "האולפן שלנו בעל מאפיינים מיוחדים ושונים

סוזי עטר:  אנחנו נותנים שירות ליותר מ-1,500 עולים חדשים בשנה והם מגיעים אלינו מארצות רבות כגון צרפת, ארצות הברית, אירופה המערבית והמזרחית, טורקיה, אמריקה הלטינית ואפילו זכינו ללמד כאן אסירי ציון מאיראן

סוזי עטר:  העולים שמגיעים אלינו יכולים להשתלב בכיתות בכל רגע נתון

סוזי עטר:  מגוון הקורסים שלנו מאפשר לפתח מענה מדויק עבור הלומד

סוזי עטר:  כמעט כל חודש נפתח קורס א' חדש בבוקר וגם בערב

סוזי עטר:  האולפן שלנו מתאים את עצמו לצורכי הלומד המשתנים

סוזי עטר:  כך לדוגמה באולפן ערב יש בממוצע בכל רגע נתון  עשרה קורסים

סוזי עטר:  אולפן הבוקר מונה לא פחות מ-13 קורסים ברמות השונות וקורסים לבני 60 פלוס

סוזי עטר:  כך יוצא שכל עולה מקבל את המענה המתאים לו

סוזי עטר:       בכל זאת אנחנו לא חפים מרשימות המתנה

סוזי עטר:  האולפן שלנו מהווה אבן שואבת לכל העולים באזור תל אביב רבתי, לרבות אזורי השרון והשפלה

סוזי עטר:  צוות ההוראה מונה 20 מורות של משרד החינוך ועוד עשר מורות עובדות עיריית תל-אביב באמצעות מוסדות חינוך

סוזי עטר:       פתחנו את השנה בגאווה גדולה עם הסכם שכר חדש שנוצר בין היתר בזכות ועדה זאת והעומד בראשה, שגילה נחישות והתמדה מאין כמוה ועסק בנושא הסכם השכר, כבר מעל שמונה חודשים

סוזי עטר:  זה המקום להודות גם להסתדרות המורים שעמדה לצדנו לכל אורך הדרך

סוזי עטר:       ההסכם הזה תיקן עוול היסטורי למעשה זה הציל את המפעל הלאומי החשוב הזה

סוזי עטר:  אני גאה לספר שבאולפן הזה היה משרד המטה של המאבק שלנו

סוזי עטר:  נערכה חשיבה אסטרטגית, מכאן השיח התחיל להשתנות, בכל האמור להבנה בחשיבותנו ובחשיבות של העבודה שלנו

סוזי עטר:  עם חתימת ההסכם הבינו הצוותים שרואים בהם שווי ערך לשאר המורים ועבודתם הקשה זוכה להערכה והכרה

סוזי עטר:  הם הרימו את הראש בגאווה ופתחו את השנה במלוא המרץ

סוזי עטר:  כמה נחת הייתה לי כמנהלת כשסיפרתי לצוות על האפשרויות להשתכר יותר תמורת עבודה נוספת שכוללת יוזמות מעניינות, פעילויות עם העולים בגינן הן יקבלו תשלום

סוזי עטר:  לא עוד שעות התנדבות אינסופיות שגורמות לתסכול, מרמור ונטישה

סוזי עטר:       את הפירות של ההישג המרשים הזה אנחנו נקצור בעיקר בשנה הבאה

סוזי עטר:  כעת כשיש הסכם קל יותר לגייס מורים חדשים וצעירים במקום המורות המצוינות הפורשות שלנו

סוזי עטר:  אני תקווה כי הייתה זו יריית הפתיחה בהשוואת זכויות האולפנים לבתי הספר ושבהמשך נקבל תקציבי הפעלה והעשרה כפי שמקובל בבתי הספר וכל זאת כדי לשפר לדייק ולטייב את השירות החשוב הזה שאנחנו נותנים לעולים החדשים של ישראל

סוזי עטר:  אני רוצה לחזור ולהודות לכל העוסקים במלאכה ובמיוחד לעיריית תל אביב, שיתוף הפעולה בינינו יוצר מוצר איכותי זמין ומדויק עבור העולים

סוזי עטר:  תודה

עודד פורר: תודה רבה

עודד פורר:  תודה סוזי

עודד פורר:       אנחנו מתארחים באולפן ששייך לעיריית תל אביב ומנוהל על ידי העירייה, עם חברת מוסדות החינוך שלה ובשיתוף עם משרד החינוך והעיר תל אביב קלטה בשנת 2022 כ-10,000 עולים, והשנה עד עכשיו 5,800 אבל אני מניח שעוד היד נטויה, אתם צריכים לנסות להדביק את המספרים האלה

עודד פורר:  אז אדוני ראש העיר, אני לא יודע כמה מצביעים נוספו לך, כמה בז"בים נוספו לך לקראת הבחירות הקרובות אבל - - -     

רון חולדאי:    אני יכול לשער, אתם הצטרפתם לצד הנגדי אז מה - -     

עודד פורר: לא כל הבז"בים הם שלהם

רון חולדאי: מותר  לי להתבדח

רון חולדאי:       העיר תל אביב-יפו היא הייתה העיר העברית הראשונה והיחידה ביישוב היהודי עד להקמת מדינת ישראל

רון חולדאי:  ובתקופה ההיא קצב הגידול של העיר היה מאוד מאוד גדול, והעיר, כל ההיסטוריה שלה מדברת על קליטת עלייה כשבתחילת הדרך זה לא קליטת עלייה, זה כל מיני מחלות, וזה כרם התימנים ומחנות עולים ואלף ואחד דברים

רון חולדאי:       מתחילת המדינה – שוב, זו הייתה העיר הראשונה והגדולה – וכתוצאה מזה גם קצב הגידול מהקמת המדינה ועד שנות השישים היה מאוד גדול, כולל בעלייה

רון חולדאי:  בשנות השישים העניין נעצר

רון חולדאי:  מדינת ישראל התחילה להקים את אשדוד, אשקלון, באר שבע ואת קריית שמונה וכן הלאה

רון חולדאי:  והעיר תל-אביב יפו הפכה במידה רבה מאוד למה שאני קורא 'משרת העלייה'

רון חולדאי:  מה זאת אומרת? היו מגיעים לכאן עולים מפני שכאן מצאו עבודה, אבל כשקיבלו את סל הקליטה מהמדינה תמיד יצאו החוצה

רון חולדאי:  אני זוכר את עצמי, מנהל גימנסיה הרצליה לפני 30 שנה, 15 אחוז מהתלמידים שלי היו מברית המועצות אז

רון חולדאי:  הם היו מפוזרים בשכונות הדרומיות של העיר הזאת, לפעמים שתי משפחות בדירה

רון חולדאי:  והכול כתוצאה מהזה

רון חולדאי:  ברגע שהם קיבלו סל קליטה הם הלכו

רון חולדאי:       בעשר השנים האחרונות לפחות, אנחנו קולטים הכי הרבה עלייה בארץ, אתם מכירים את הנתונים

רון חולדאי:  וכמובן שהדבר נובע מהעובדה שסוג האוכלוסייה שמגיעה היום למדינת ישראל היא לא אוכלוסיית מצוקה, אלא אנשים שמגיעים מערים גדולות

רון חולדאי:  הם רגילים לאיזשהו סטנדרט חיים ולכן הם בוחרים לחיות כאן בתל אביב

רון חולדאי:  ולא משנה שלפעמים מתנפץ להם החלום מול יוקר המחייה פה במדינת ישראל, כולל בתל-אביב יפו, אבל בגדול זה הסיפור

רון חולדאי:       אנחנו מתייחסים לקליטת עלייה כשליחות, מצווה של הציונות

רון חולדאי:  זה בעינינו Mission to do, אמיתי ביום יום

רון חולדאי:  זה לא רק הדבר הזה, זה קהילה, זה לפגוש, זה להתאים את מערכת החינוך לסוג מסוים של תלמידים שמשנים לנו בתי ספר ואנחנו צריכים להתאים את עצמנו

רון חולדאי:  אלף ואחד דברים שאנחנו עוסקים בהם

רון חולדאי:  ואנחנו רק מקווים שתגיע עוד עלייה ושאנחנו נקלוט אותם כמו שצריך, ודרך אגב אצלנו לא מבדילים בין אחד לשני

רון חולדאי:  כל מי שרואה את עצמו יהודי ומגיע לפה הוא בשבילנו מושא לקליטה

רון חולדאי:  זהו

רון חולדאי:  ובסך-הכול המוסד הזה באמת הוא נוסד לפניי, אני לא יכול להתהדר שאני הקמתי אותו, אבל הוא מוסד יוצא מן הכלל לארוך כל השנים

עודד פורר: תודה רבה

עודד פורר:  חבר הכנסת אלקין

זאב אלקין: אדוני יושב-הראש ואדוני ראש העיר, אני רוצה לברך על ההחלטה שלך לפתוח את שנת הלימודים שלנו - של ועדת עלייה והקליטה, כאן באולפן בכלל ובאולפן הספציפי הזה בפרט, שהוא בהרבה מאוד מובנים הוא אחד מהאולפנים הכי מובילים במדינת ישראל ושהוא תמיד היה סמל, וסמל ודוגמה לכן לא פלא שזה גם היה מוקד המאבק המאוד צודק ואני מאוד שמח שאנחנו פותחים את שנת הלימודים הזאת ברגל ימין ולא נמצאים במצב המשברי שהיינו בו קודם

זאב אלקין:  יש עוד הרבה לעשות כדי לסגור את הפער שנוצר, אבל בסופו של דבר לפחות יש עם מה לעבוד

זאב אלקין:  ובהחלט אני חושב שאדוני ראש העיר, את צודק לחלוטין שתל-אביב היא תמיד הייתה מקום הקליטה הראשוני להרבה מאוד עולים שאחר כך התפזרו בהרבה מקומות ולכן- כמו בהרבה דברים אחרים - שימשה סוג של פלטפורמה

רון חולדאי:   שירות לאומי

זאב אלקין: שירות לאומי לכל מדינת ישראל

זאב אלקין:  אני לא בטוח שזה נכון לגל העלייה האחרון בשנה האחרונה

זאב אלקין:  ממה שאני שומע על אנשים, מגיעים אנשים מסוג אחר שמראש מתכוונים להשתקע בתל אביב בטח בגל העלייה הגדול שהיה פה, עם משאבים שיכולים לאפשר להם את זה, חלקם לפחות, ולכן זו יכולה להיות איזושהי תוספת מאוד מעניינת לפרופיל של העיר  ולאופי העשייה פה

זאב אלקין: היא כבר, היא כבר זה כבר קורה

זאב אלקין: כן

זאב אלקין:  מרגשים את זה

רון חולדאי: יש לה קהילות ויש קרן מפגש ויש מפגשים, זה כבר קורה

זאב אלקין: לכן זו תופעה מאוד מעניינת שונה מהגלים הקודמים

זאב אלקין:  וזה סימן שיהיה לכם הרבה עבודה כאן באולפן למתחילים וגם אחרי זה

זאב אלקין:  אז מבחינה זו ברור שמקום כזה הופך לעוד יותר חשוב גם פנימה ולא רק החוצה למקומות אחרים

עודד פורר: תודה

עודד פורר:  משרד החינוך, מעוז ביגון

מעוז ביגון: טוב אני כמובן מצטרף לברכות, אני אגיד מילים בשבח האכסניה

מעוז ביגון:  האולפן שלנו הוא אולפן גורדון

מעוז ביגון:  יש לנו 80 אולפנים בארץ, הוא האולפן הגדול ביותר בכל הארץ

מעוז ביגון:  הוא גם מהמתקדמים ביותר מבחינה טכנולוגית, מבחינת הלמידה שמותאמת למאה ה-21, גם בזה אנחנו צריכים עוד להשתפר, אני גם רוצה לאחל בהזדמנות זו למנהלת החדשה, הייתה סגנית עד עכשיו, נכנסה עכשיו להיות מנהלת האולפן להוביל ביד רמה

מעוז ביגון:  יש לך את זה ותעשי את זה בהצלחה רבה

מעוז ביגון:  וגם מנהלת המחוז החדשה, מיכל, נכנסת ממש עכשיו בימים אלו, המנהלת הקודמת גלי פורשת לגמלאות

מעוז ביגון:  ובחרנו מתוך האגף - - 

מעוז ביגון:  גלי צדיק, היא פורשת לגמלאות בסוף החודש

מעוז ביגון:  מיכל כבר נבחרה במכרז

מעוז ביגון:  אני חושב שארגון בריא מצמיח מתוכו את המנהיגים, ואם צמחת בתוך האגף והגעת להיות מנהלת מחוז, הייתה גם מורה פה באולפן

דובר: גם השתתפה במאבק השכר

דובר:  מאבק כנגד סגירה

דובר: אנחנו מקבלים באולפן הזה, אדוני ראש העיר, יש לך פה אנשים – גם אמיר וגם אילן, אנחנו בקשר אישי – אנשים ברמה מאוד גבוהה, מסורים למשימה

דובר:  ובסוף התלמידים, המבוגרים שלנו מעל גיל 18, הם זוכים ליחס הזה בזכות שיתוף הפעולה

דובר:  כל דבר שאנחנו מעוניינים שיקרה קורה

דובר:  לפעמים מהר ולפעמים פחות, אבל זה קורה כי אנשים פה באמת במסירות נפש למען המשימה הלאומית הזאת, וזה לא קלישאה

דובר:  זה באמת כך

דובר:  ולי יש פרספקטיבה ארצית

דובר:       לסיכום, הלוואי שכל עיר הייתה יודעת איך להתנהל מול העולים שלה

דובר:  ויישר כוח גדול

דובר:  אני אסיים בדברים שפתחת אתה, אדוני היו"ר

דובר:  ההסכם הזה, יש לוועדה ובראשה לך הרבה קרדיט על המהלך הזה

דובר:  אני אקרא לזה, רוטוויילר

דובר:  לא הרפית

דובר:  דיון ועוד דיון מדי שבוע

דובר:  מינואר אני חושב

דובר:  וזה גרם בעצם לכל השותפים ולהסתדרות המורים שנמצאים פה, ולמשרד החינוך ולמשרד האוצר כולם להתכנס בסופו של דבר

דובר:  ובכוכבית קטנה – זה קצת מאוחר מדי, כי היינו יכולים להרוויח את השנה הזו

דובר:  באולפן הזה יש לנו כ-300 אנשים ממתינים

דובר:  עכשיו אנחנו נתחיל תהליך של גיוס מורים, וכל זה אילו היינו עושים את זה בזמן

דובר: לפי הבנתי, דווקא בגלל ההסכם, לפחות אלה שחשבו לפרוש - -       

דובר: כן, כן

דובר:  עדיין היינו יכולים להיות במצב הרבה יותר טוב היום אם היינו - - - במאי

דובר: חד משמעית

דובר:  זה אמרנו לאורך כל הדרך

מעוז ביגון: צריך להבין שבעולם ההוראה, בסוף מאי, זה הדד-ליין לשנת הלימודים שאחרי זה

מעוז ביגון:  ועכשיו אנחנו בזמן פציעות

מעוז ביגון:  מנסים לגייס להכול כי אין שום סיבה - - -      

דובר: מעוז, כמה מורים חסרים?     

מעוז ביגון: בכלל בארצי? תכף אני אגיד

מעוז ביגון:  אבל פה באולפן הזה יש 300 עולים שמקבלים סל קליטה, ייגמר להם הסל קליטה כי הם התחילו ללמוד

מעוז ביגון:  זה פער שבאמת מזיק להם

מעוז ביגון:  מזיק להם לתהליך הקליטה

מעוז ביגון:  בסוף אנחנו רוצים שהעולים יהיו מנופי צמיחה ולא עול על החברה, חס ושלום

מעוז ביגון:  והמוטיב הזה, המנבא המשמעותי להצלחה, זה ידיעת השפה

מעוז ביגון:  נעמול קשה כדי לצמצם את הפערים האלה

מעוז ביגון:  ושוב תודה לשותפים, משרד הקליטה וכל האחרים שנמצאים פה

מעוז ביגון:  יישר כוח גדול ושנה טובה

מעוז ביגון:  ואני רוצה לסיים בזה שתשפ"ד זה ראשי תיבות של 'תהא שנת פריצת דרך'

מעוז ביגון:  כי אנחנו נמצאים עכשיו, אנשים חושבים "הגענו להסכם קיבוצי חדש,  אפשר לנוח", הגענו לנקודת ההתחלה

דובר: בוא נקווה שלא רק בוועדת העלייה והקליטה, יש עוד כמה פריצות דרך שאנחנו חושבים עליהן

מעוז ביגון: אני חושב בעולם שלי, במה שאני אחראי, אבל זה רגע מקצועי שלנו, פריצת דרך צריכה להיות פה השמיים הם הגבול ולשם אנחנו שואפים

עודד פורר: תודה רבה

עודד פורר:  מאיר אסרף, הסתדרות המורים

עמי אסף: תודה רבה אדוני

עמי אסף:  אני רוצה להודות לך, אדוני

עמי אסף:  אבל לפני זה להודות למארח, מר רון חולדאי ראש העיר שלי

עמי אסף:  תודה רבה לך שאתה מארח אותנו כאן באולפן

עמי אסף:  אני יודע שזה אולפן של משרד החינוך, אבל עיריית תל אביב היא חלק בלתי נפרד - -      

רון חולדאי: המבנה הוא של העירייה לדעתי

עו"ד מאיר אסרף: אבל אני מייצג את העובדים

עו"ד מאיר אסרף:  העובדים הם עובדי משרד החינוך

דובר: אני רק מתקן אותך, העובדים הם עובדי עיריית תל אביב ומשרד החינוך

דובר: גם וגם

דובר: זה גם מודל ייחודי

עמי אסף: ההסכם הוא הסכם שלנו

עמי אסף:  הסכם שנקרא 'אופק חדש'

עמי אסף: ' ואני רוצה לציין מספר דברים

עמי אסף:  קודם כל, לפני כן רציתי להודות למר אמיר דור שנמצא אתנו כאן ומנהל פה את נושא הקליטה בעיריית תל-אביב

דובר: רשות הקליטה     

עמי אסף: הנושא של הקליטה בעיריית תל אביב הוא באמת, כמו שציינתם, יש כאן את האולפן הכי גדול

עמי אסף:  אבל לא בשביל זה אני הגעתי לכאן

עמי אסף:  הזמנתם אותי כדי לדבר על הסכם השכר

עמי אסף:  למרות שכולם מאוד מרוצים, כולם מאוד שמחים, אנחנו שבעי רצון

עמי אסף:  אבל אני חושב שזו רק תחילת הדרך

עמי אסף:  זאת אומרת, מה שנעשה זה השוואת תנאים כדי לעצור ולייצב את המערכת

עמי אסף:  זה הסכם שנעשה עם שני שרי אוצר שונים, עם שני שרי חינוך שונים ויפה בן דוד, מזכ"לית הסתדרות המורים, עשתה את מה שלא עשו כשחתמו על הסכם 'אופק חדש' והכניסה גם את המורים של האולפנים ללימוד עברית לתוך אופק חדש, ובעצם כך היא יצרה מצב שבו השכר שווה לשכר במערכת החינוך הרגילה

עמי אסף:  ולכן, למרות ששבעי רצון, אני עדיין רעב במירכאות

עמי אסף:  הסתדרות המורים עדיין רוצה לשפר את התנאים של המורים באולפנים ללימוד עברית

עמי אסף:  אני לא אומר את זה רק כדי שהמורים כאן יגידו 'כן, איזה כיף, אנחנו רוצים לשפר לנו את התנאים'

עמי אסף:  אני חושב שזה נכון לעשות את זה, קודם כל, בגלל הפרופיל המיוחד של המורים באולפנים ללימוד עברית

עמי אסף:  שהם מספר רב יחסית של מורים עם תארים שניים, מתקדמים

עמי אסף:  הם עושים עבודה שהיא קצת שונה, גם הוראה אבל גם הם נדרשים להכין מדי שיעור, מדי שבוע, מדי חודש להכין תכנים חדשים ואקטואליים

עמי אסף:  כי אי-אפשר ללמוד אולפן מתוך ספר

עמי אסף:  אולפן זה משהו חי שלומדים אותו מתוך מה שקורה בחדשות, מה שקורה ברחוב ומה שקורה בכיתה

עמי אסף:  כמובן, גם אדוני היו"ר, אתה לא תצא מכאן ללא המחמאות הנדרשות והמתבקשות

עודד פורר: בשביל זה כינסנו את הדיון

עמי אסף:   דווקא לא, אבל  אני הייתי רוצה להודות לך, אדוני, על הנחישות בדרישה שמשרד האוצר ייתן תוצאות ויקבע מסגרת תקציבית

עמי אסף:  זה בהחלט קידם - העובדה שהדיון כונס מדי שבוע - את המשא ומתן בהקשר של סגירת המסגרת התקציבית

עמי אסף:  אני גם רוצה לציין ברשותכם מספר אנשים שלא נמצאים כאן

עמי אסף:  קודם כל, לפני כולם, גב' מרינה סולודקין זכרה לברכה

עמי אסף:  היא הייתה חברת כנסת שבמאבק הקודם של האולפנים ללימוד עברית, הרי אתם שוכחים אבל רצו לסגור את האולפנים ללימוד עברית - - -     

דוברת: ב-2008

עמי אסף: וחברת הכנסת מרינה סולודקין הובילה מאבק בכנסת כדי למנוע את הסגירה של האולפנים ללימוד עברית

עמי אסף:  ושייבדל לחיים ארוכים וטובים, אביגדור ליברמן שר האוצר שהחליט במסגרת המשא ומתן שקוים בשנה שעברה לעצור הכול ולהגיד 'רגע, רגע, אני מחריג את האולפנים ללימוד עברית'

עמי אסף:  זה מה שהוא אמר, לפי בקשה של הסתדרות המורים אבל אני מחריג כי אני מבין שצריך לתת לאולפנים לימוד עברית יותר

עמי אסף:  ועכשיו אנחנו קוטפים את הפירות, המורים שלנו קוטפים את הפירות של אותה החלטה אמיצה לעצור ולהקשות קצת על פקידי משרד האוצר שיידרשו לנהל משא ומתן שוב על קבוצה נוספת

עמי אסף:  טוב מה שעשו

עמי אסף:  אנחנו חייבים להמשיך לקדם את השכר של כל עובדי ההוראה, בכללם גם המורים של האולפנים ללימוד עברית

עמי אסף:  תודה רבה לכם על ההיענות וההירתמות

עודד פורר: תודה

עודד פורר:  רומה פינצ'ב, מנהלת מרחב תל אביב, משרד הקליטה

רומה פינצ'ב:   תודה

רומה פינצ'ב:  אני מצטרפת לכל הברכות, בהצלחה רבה לסוזי המנהלת החדשה ולמיכל מנהלת המחוז החדשה

רומה פינצ'ב:  נושא קליטת העלייה בעיר תל-אביב יפו מעסיק למעשה ביום יום את כל הגורמים, גם אותנו כמרחב, כמחוז, גם את האולפן

רומה פינצ'ב:  כי למעשה כבר שנים ארוכות היקף העולים החדשים שמגיעים לעיר תל אביב יפו הוא הגדול בארץ

רומה פינצ'ב:  ואני תמיד אומרת, 'תעצמו את העיניים, תסובבו את הגלובוס, תניחו אצבע באופן אקראי, בכל מקום ומכל מקום יש לנו או עולים חדשים או קטינים חוזרים או אזרחים עולים או תושבים חוזרים'

רומה פינצ'ב:  כלומר העיר תל אביב-יפו היא בעצם סוג של מיקרוקוסמוס כזה לקליטת עלייה

רומה פינצ'ב:       אולפן גורדון הוא אכן האולפן הגדול ביותר ואני אישית מברכת על כך שהוא נמצא דווקא אצלנו בתל אביב יפו

רומה פינצ'ב:  וזה בגלל היקף העולים שצריכים לקבל את המענה של השפה

רומה פינצ'ב:  אין ספק בלא שפה קשה מאוד להתחיל את הצעדים הראשונים בארץ

רומה פינצ'ב:  לאורך השנים אנחנו משתפים פעולה באופן יוצא מגדר הרגיל גם עם אילן וגם עם קודמתך סוזי, עם בלהה ואמיר דור לצורך העניין הוא שותף אסטרטגי בעיריית תל אביב יפו

רומה פינצ'ב:  עשינו פה מהלכים מאוד יפים, בדמות ירידי מידע לתלמידים שלומדים באולפן גורדון

רומה פינצ'ב:  אבל לא רק פה באולפן

רומה פינצ'ב:  ובתקווה להמשך שיתופי פעולה אתכם למען העולים החדשים

עודד פורר: תודה

עודד פורר:  אמיר אתה רוצה?     

אמיר דור: כן

אמיר דור:  באווירה פחות חגיגית, קצת בנושא תקציב, ברשותכם

אמיר דור:      אנחנו מקבלים שיפוי מהמדינה לכל תלמיד פה בסך 500 שקל - - - זה תעריף ש-20 שנה לא השתנה, לא צמוד לשום דבר

דובר:    30

דובר: לא, מ-2012

אמיר דור: שנייה, תן לי

אמיר דור:  בפועל עשינו בדיקה באגף התקציבים בעירייה כמה עולה לנו כל תלמיד, כל תלמיד עולה לנו בסביבות 1,300 שקל

אמיר דור:  זאת אומרת, עיריית תל אביב מכניסה יד לכיס שלה לסבסד שירות ממשלתי

אמיר דור:  זו בעיה אחת

דובר: זה לא המקום היחיד

אמיר דור: נכון, זה תקף לגבי הארץ

דובר: לא, אני אומר לא רק בקליטה אתם מסבסדים שירותים ממשלתיים

אמיר דור: בעיה נוספת שהיא כן ייחודית לעיריית תל אביב היא ש-45% מתלמידי האולפן אינם תושבי העיר

אמיר דור:  כלומר אנחנו מסבסדים כאן את בת ים, את רמת גן ואת חולון

אמיר דור:  אנחנו שמים יד בכיס של תושבי העיר ומסבסדים שירות למשתמשים שאינם תושבי העיר

אמיר דור:  זו סוגיה שהעלינו מספר פעמים בפני שר הקליטה החדש ומנכ"ל משרד הקליטה

אמיר דור:  הם כל הזמן מדברים שצריכים לעדכן, זו בעיה באמת ייחודית גם לתל אביב וגם לגבי כל הארץ

אמיר דור:  זה דבר שלא ניתן לשער איך עירייה צריכה לסבסד שירות ממשלתי שאמור לכלול את כל העלויות

עודד פורר: הנושא נמצא על סדר היום של הוועדה ברמת המאקרו

עודד פורר:  זאת אומרת, העלאת סכום התקצוב

עודד פורר:  לא פר רשות – זה לא שחילקנו את זה לפי רשויות, אלא העלאת סכום התקצוב פר עולה

עודד פורר:  אבל יכול להיות, צריך לבחון את זה, אני לא יודע מה המצב ברשויות אחרות, אבל שבהחלט צריכה להיות פה איזושהי השתתפות של הרשויות הרלוונטיות

מעוז ביגון: אני אגיד שהמודל הזה של עולים שמגיעים לא מהעיר עצמה ומקבלים מענה מהעיר עצמה הוא קיים

מעוז ביגון:  הוא קיים בנוף הגליל, הוא קיים איפה שיש - קיבוצים, מושבים, מועצות אזוריות, ויש את העיר המרכזית ששם נמצאים האולפנים – זה קיים

מעוז ביגון:  התעריף, גם לפי התחשיבים שעשינו אנחנו, אינו רלוונטי להוצאות שיש היום

מעוז ביגון:  כל דבר שקשור לניקיון, אחזקה, רכישות וכו', מה שהיה ב-2012 שאז נקבע התעריף על פי החלטת ממשלה, הוא היום לא רלוונטי

מעוז ביגון:       וחוץ מזה, המודל של ההפעלה לא טוב

מעוז ביגון:  המודל של ההפעלה היום זה שמשרד החינוך מעביר תקציב למשרד הקליטה, משרד הקליטה מפעיל את זה באמצעות הסוכנות היהודית שהוא בסופו של דבר מתקשר בהסכמים עם המפעילים השונים, עם העיריות וכו'

מעוז ביגון:  זאת אומרת, זה עובר ככה ובסוף מי שמקבל את השירות זה משרד החינוך וההפעלה שלו

מעוז ביגון:  אז הייתה ועדה במשרד הקליטה ומשרד החינוך והתקבלה החלטה עוד עם השרה הקודמת, שאשא-ביטון, שזה יעבור לאחריות משרד החינוך אבל עם שיפוי מתאים של 1,000 שקל לעולה

מעוז ביגון:  הכפלת התקציב

מעוז ביגון:  התחשיבים שלנו זה סביבות ה-850 ואנחנו מבקשים את ה-1,000 שקל כדי שיהיה גם תקציב גמיש פה ל - - -

דובר:   	סליחה שאני קוטע אותך

דובר:  אתה צריך להיות גם דיפרנציאלי

דובר: התקציב בתל אביב יותר גדול, כי תל אביב היא עיר יותר יקרה

דובר: בוא נגיע לרזולוציה

מעוז ביגון: בסוף אנחנו מבקשים 1,000 שקל לעולה

מעוז ביגון:  מחר ממלא מקום מנכ"ל משרד החינוך יושב על הסוגיה הזאת כדי שתהיה המשכיות בהחלטה של השרה הקודמת, נכניס אותו לעניינים

מעוז ביגון:  תהיה פנייה תקציבית למשרד האוצר של משרד החינוך ומשרד הקליטה ביחד על מנת שהתקציב יהיה בהתאם למה שזה באמת העלויות שעולות, ואז נוכל גם לקבל אחריות עם משרד החינוך להפעיל את זה ולא לעשות את זה דרך - - -אלא נתקשר ישירות עם הרשות המקומית

עודד פורר: תודה

רומה פינצ'ב:   אפשר להוסיף? אני קודם כל רוצה להתייחס לדברים של סוזי

רומה פינצ'ב:  חברים, אתם עובדים טוב מדי

רומה פינצ'ב:  שמכם הולך לפניכם, ואני לא צוחקת

רומה פינצ'ב:  עולים מגיעים מחו"ל, דבר ראשון הם מבקשים את אולפן גורדון

רומה פינצ'ב:  זה דבר אחד

רומה פינצ'ב:    דבר אחר, משרד העלייה והקליטה, לפחות ממה שאני עודכנתי, פנה לחשכ"ל וביקש להגדיל את היקף הסיוע פר תלמיד

רומה פינצ'ב:  למיטב ידיעתי מ-500 ל-700 שקלים

רומה פינצ'ב:  זה כרגע בדיונים ואנחנו ממתינים לראות לאן זה יתפתח

רומה פינצ'ב:  אני כן מצטרפת למה שמעוז אמר, שהייתה חשיבה של המנכ"ליות הקודמות בעצם להעביר את כל האחריות למשרד החינוך

רומה פינצ'ב:  אז אנחנו כרגע ממתינים לראות מה קורה - - -

דובר: משרד החינוך ב-700 שקל לא ייקח אחריות על זה

דובר:  כבר עשינו את כל התחשיבים שלנו

עודד פורר: אילן לביא מנהל מרכז - -      

אילן שלגי: עוד מילה אחת, באולפן כמו גורדון ובעיר כמו תל אביב התלמידים באמת כמעט לא מרגישים את זה כי אנחנו נותנים להם את כל מה שצריך, כולל דברים שבמירכאות 'לא צריך' כמו טיולים, דברים וזה

אילן שלגי:  יש אולפנים שהמצב הוא הרבה הרבה יותר גרוע ברמת של עטים וברמה של קלסרים

עודד פורר: אני רוצה לשמוע מורה מהאולפן

עודד פורר:  נמצאת אתנו כאן איריס

עודד פורר:  ואחר כך אני אתן לכריסטינה הכי חשוב

איריס מוסן אלון: אנחנו בפתחה של שנה חדשה ואני רוצה לאחל שנה טובה לכולם

איריס מוסן אלון:  זאת שנת הוראה חדשה עבורי, עשירית ככלל והחמישית באולפן הזה

איריס מוסן אלון:  אני רוצה לתאר לכם את חדוות העשייה

איריס מוסן אלון:  השמחה הממלאת אותי ואת עמיתיי ובעיקר עמיתותיי, כאשר אנחנו מגיעים לכתה, פוגשים את תלמידינו

איריס מוסן אלון:  כאשר אנחנו חוזות בפלא הזה של רכישת שפה חדשה

איריס מוסן אלון:       אנחנו בראשית השנה והתלמידים שלנו, עולים חדשים, מגיעים אלינו כאשר הם בראשית חייהם החדשים כאן בישראל

איריס מוסן אלון:  בפסוק האפס שלהם, בעצם עוד לפני שהתחילו החיים שלהם בישראל, והם פה באיזו תקופה של בין לבין

איריס מוסן אלון:  הם נאלצים פעמים רבות לזנוח, לפחות לתקופה, את המקצועות שלהם

איריס מוסן אלון:  הם נאלצים להתרגל לאקלים סביבתי ותרבותי שונה בתכלית מזה שהכירו בארצות המוצא שלהם

איריס מוסן אלון:  ובעיקר אין בפיהם שפה שמקשרת בינינו לבינם

איריס מוסן אלון:  השפה, כידוע לכם, היא מפתח לכניסה לשוק העבודה, להשתלבות בחברה הישראלית

איריס מוסן אלון:  היא מפתח שבלעדיו לא יכולה להתקיים קליטת עלייה

איריס מוסן אלון:  בסופו של הקורס אני זוכה, וגם החברות שלי באולפן זוכות לחזות בפלא הזה של תלמידים שהגיעו לאולפן ללא עברית, וכעת השפה שגורה בפיהם

איריס מוסן אלון:  אני מורה גם לכיתות ב' פלוס ג', אני זוכה לראות את זה

איריס מוסן אלון:  תלמידים משסוגלים לבטא את שעל ליבם, לקיים קשרים, למצוא תעסוקה ולעבוד בשפה האהובה שלנו

איריס מוסן אלון:      אני רוצה לספר לכם במשפט על עצמי, סליחה

איריס מוסן אלון:  אני איריס, אני דור רביעי למורים לשפה, רובם לשפה העברית

איריס מוסן אלון:  כמוני וכמו אבי, כך גם סבתו של אבי בת העלייה הראשונה לימדה עברית

איריס מוסן אלון:  עבורי זו שליחות שאין כמוה, זה בדמי

איריס מוסן אלון:  אני רואה בתלמידים שלי נכס והנה תלמידה שלי לידי

איריס מוסן אלון:  נכס עבור המדינה שלנו, חלק בלתי נפרד מהמעשה הציוני

איריס מוסן אלון:  יום יום בכיתתי אני פוגשת אנשים משכילים אדיבים שתרומתם לחברה הישראלית יכולה להיות משמעותית ביותר לו יהיה להם הכלי החשוב הזה, השפה העברית

איריס מוסן אלון:  אני רוצה להודות לכם, לכל הנוכחים, על העשייה הגדולה שלכם ולברך על חתימת הסכם השכר שלנו

איריס מוסן אלון:  איחלנו להסכם שכר שיכיר בערך של עבודתנו, בשעות הרבות שאנחנו עמלות על הכנת מערכי שיעור ותכנון הקורסים, בדיקת מבחנים ושיעורי בית, שילוב של טכנולוגיות בלמידה ויציקת תכנים מגוונים ואקטואליים שיעשירו את עולמם של תלמידינו ויהוו להם פתח לחברה הישראלית

איריס מוסן אלון:       בנוסף, אני וחברותיי למקצוע מקצועיות ערכיות ומגיעות לעבודה מתוך תחושת שליחות

איריס מוסן אלון:  שעות רבות עבדנו עד כה ללא גמול ונכון שאנחנו רואות בעבודתנו שליחות, אך הדבר אינו מספיק על מנת שנוכל לכלכל את עצמנו ואת משפחותינו

איריס מוסן אלון:  אנחנו הצווארון הוורוד, רוב מכריע מעובדות האולפנים הינן נשים אך כידוע לכם המשכורת שלנו גם הכרחית לכלכלת הבית לא פחות

איריס מוסן אלון:       בין עמיתותיי כאלה שגידלו לבד את ילדיהן ונאלצו להיאבק מדי חודש על מנת להרים ראשן מעל המים עם משכורת שהייתה רחוקה מאוד מלהתאים ליוקר המחייה הישראלי

איריס מוסן אלון:  עולים רבים עובדים בבקרים ולכן אנחנו מתבקשות לעבוד גם בשעות הערב על חשבון הזמן בו ילדינו בבית

איריס מוסן אלון:  בין עמיתותיי כאלה שהיו צריכות לשלם עבור שמרטפית כדי להגיע לאולפן וללמד

איריס מוסן אלון:  הן בעצם הפסידו כסף על העבודה באולפן

איריס מוסן אלון:  תוספת השכר על עבודת הערב היא הכרחית וחשובה ביותר

איריס מוסן אלון:  אני מברכת על השינוי

איריס מוסן אלון:  אין ספק שאנחנו בדרך הנכונה ועוד היד נטויה

עודד פורר: כריסטינה פטרישינה

כריסטינה פטרישינה: קודם כל סליחה

כריסטינה פטרישינה:  אני אדבר יותר לאט

כריסטינה פטרישינה:  שמי כריסטינה עליתי בשנה שעברה מאודסה

כריסטינה פטרישינה:  אתם יודעים ששם עכשיו לא קל, ואני עליתי בגלל המלחמה

כריסטינה פטרישינה:  וחלק מהמשפחה שלי נשארה שם

כריסטינה פטרישינה:  אבל עכשיו אני פה ואני שמחה מאוד שאני פה

כריסטינה פטרישינה:  אני הבנתי בתחילת הדרך שלי בישראל, שאולפן ועברית זה הכי חשוב

כריסטינה פטרישינה:  כי פה אנחנו לא רק לומדים עברית

כריסטינה פטרישינה:  אנחנו חוגגים חגים, אנחנו מטיילים בארץ, אנחנו מכירים את התרבות הישראלית

כריסטינה פטרישינה:  אז זה הכי חשוב כי קודם כל, כמובן שעכשיו אני מבינה את כל מה שקורה מסביבי

כריסטינה פטרישינה:  אבל עוד יותר חשוב שעכשיו אני מרגישה פה כמו בבית, כמו במשפחה באולפן גורדון

כריסטינה פטרישינה:  ואני חיכיתי בתור ארוך

כריסטינה פטרישינה:  להיות פה זה בעיה גדולה, אבל - - -

עודד פורר: כמה זמן חיכית לכיתה?          

כריסטינה פטרישינה:  אני חושבת שחמישה חודשים

עודד פורר:   מה המקצוע שלך?      

כריסטינה פטרישינה:  אני פסיכולוגית

עודד פורר:  את גרה בתל-אביב?      

כריסטינה פטרישינה:  לא

כריסטינה פטרישינה:  אני גרה בבת-ים

כריסטינה פטרישינה:  ואני כל יום קמה מוקדם כי אני רוצה ללמוד רק פה בגורדון

כריסטינה פטרישינה:  כי אני יודעת שגורדון זה הכי ביותר

כריסטינה פטרישינה:  כי כל החברים שלי, שגרים פה הרבה שנים, הם מדברים על גורדון דברים טובים

סוזי עטר: כריסטינה הגיעה אלינו עם המילה 'שלום'

סוזי עטר:  אני לימדתי אותה ברמה א' והעברתי אותה כלאחר כבוד לאיריס

סוזי עטר:  והיא הגיעה, היא ידעה להגיד שלום

סוזי עטר:  זה היה לפני כמה חודשים

רון חולדאי: אז היא ידעה עברית, נו מה

עודד פורר: כריסטינה תודה רבה

רון חולדאי:    יש לי שאלה

רון חולדאי:  איך את מגיעה לפה? כמה זמן לוקח לך מהבית בבת-ים יד לפה?      

כריסטינה פטרישינה:  אני חושבת ששעה

רון חולדאי:     כמה אוטובוסים?      

כריסטינה פטרישינה:  שני אוטובוסים

רון חולדאי:     ניסית רכבת?      

כריסטינה פטרישינה:  לא

כריסטינה פטרישינה:  כי באוטובוסים יותר מהר

רינה זסלבסקי:  אני כמובן מברכת את כולם

רינה זסלבסקי:  ובאמת מצטרפת לכל הברכות

רינה זסלבסקי:  ברכת הניצחון

רינה זסלבסקי:  אני ממש שמחה לשמוע

רינה זסלבסקי:  אבל כיוון שאני בדיוק ממשיכה את כריסטינה, אני רוצה להרחיב קצת את הסוגיה שגם אילן נגע בה, וזה הנושא של תרבות, מסורת וחברה

רינה זסלבסקי:  אנחנו שמענו שאולפן גורדון באמת מתברך במעטפת של תוכן מוסף בנושא זהות יהודית

רינה זסלבסקי:  אבל לא כל האולפנים מבורכים כך

רינה זסלבסקי:  ועל אחת כמה וכמה, אולפני  - - - שהם גם לא עוטפים כרגע את המעטפת הזאת, לכן זאת סוגיה כללית לכולם

רינה זסלבסקי:  אני רוצה להזכיר שבשנות ה - - -

דובר:  - - - הגיע הזמן לסגור את הואצ'רים ו - - -את כולם כעובדים באולפנים ללימוד עברית

רינה זסלבסקי:  אני לא בטוחה שצריך להיות כל-כך נחרצים - - -

דובר:  עכשיו כשיש הסכם – אפשר

רינה זסלבסקי:  אבל מה שחשוב להזכיר זה שאומנם יש פה מעטפת של טיולים וחגיגת חגים, ובאמת נגיעות במסורת

רינה זסלבסקי:  אבל חשוב לציין שזה מתקיים במסגרת התוכן של האולפן בשפה העברית

רינה זסלבסקי:  וזה לאו דווקא יכול  - - -

רינה זסלבסקי:  זה לא מספיק בעצם מה שאני רוצה להגיד

רינה זסלבסקי:       בשנות ה-90, אם זכור לכם, הייתה תוכנית שהיא הייתה תוכנית בשפת האם של התלמידים

רינה זסלבסקי:  להיסטוריה של עם ישראל ומסורת

רינה זסלבסקי:  הוכשרו מורים ל-So called, 'זהות יהודית'

רינה זסלבסקי:  שבאמת נתנו העשרה בשפת האם של התלמידים, ואני חושבת שאולי לתלמידים שהם יוצאי צרפת – ורבים מהם לומדים בבתי ספר יהודיים – זה קצת פחות נחוץ, אבל כרגע אנחנו נתקלים בעליית חירום של אנשים שבכלל לא תכננו לעלות והקשר שלהם ליהדותם הוא רופף ביותר

רינה זסלבסקי:  הם לא יודעים את מושגי היסוד

רינה זסלבסקי:  אני דיברתי עם כמה מורים שהכרתי, עוד שעבדו במערת אצלנו ועלו לארץ, ומלמדים גם באולפנים פה וגם באולפני הוואצ'רים, והם אומרים שהתלמידים שהם כרגע נוגעים בהם, לא יודעים, למשל, לא רק את המילה 'בית כנסת', אלא גם את המושג הרוסי 'סינגוגה'

רינה זסלבסקי:  זאת אומרת, הם אף פעם לא שמעו על זה ולא יודעים מה זה

רינה זסלבסקי:  אז - - -

עודד פורר: תודה

עודד פורר:  הערה חשובה

רומה פינצ'ב:  אני רוצה להתייחס ברשותכם

עודד פורר:  לדקה

רומה פינצ'ב:   גברת רינה זסלבסקי, אני עונה לך

רומה פינצ'ב:  מעבר לתוכנית של זהות יהודית באולפנים, נעשית עבודה מאוד מאומצת בין משרד העלייה והקליטה לבין הרשויות המקומיות, וכמובן תל-אביב

רומה פינצ'ב:  שבהן מתקיימות פעילויות עבור העולים החדשים, בשעות אחה"צ והערב

רומה פינצ'ב:  שזה כולל גם תכנים של זהות יהודית

רומה פינצ'ב:  כלומר, כל הנושא הזה, אי אפשר לבנות שהוא יהיה רק באולפנים

רומה פינצ'ב:  הוא כן מתקיים בתקציבים שניתנים לצורך העניין בשיתופי פעולה עם הרשויות עבור העולים שגרים באותו יישוב

עודד פורר:  תודה

עודד פורר:  אני רוצה לסכם את החלק הזה

עודד פורר:  ואנחנו נצא עוד שתי דקות לאולפן

עודד פורר:  רק לגבי הסיכום: אחת, אנחנו נקיים דיון ספציפית על נושא תקציב האולפנים

עודד פורר:  התקציב להפעלת האולפנים בהיבט הזה

עודד פורר:       שתיים, בסוגיה שאת העלית, עם השילוב של קליטה בקהילה

עודד פורר:  הבעיה היא שתקציבי הקליטה בקהילה, הם זהים לתקציבי הקליטה בקהילה שהיו לפני ארבע שנים כשמספר העולים היה פחות משליש ממה שיש היום

עודד פורר:  זה כמעט לא רלוונטי מבחינת היכולת לבצע

עודד פורר:  ולכן אחת מהשתיים: או שמשרד העלייה והקליטה ייכנס לזה או, ופה אנחנו כן נקיים על זה דיון, ואני אבקש ממשרדים נוספים – ברוך השם, הממשלה הזאת התברכה במשרדים שעוסקים בזהות יהודית ומסורת ישראל

עודד פורר:  לא חסר

עודד פורר:  וקיבלו תקציבים מפה עד להודעה חדשה

עודד פורר:  אפשר לקחת בהחלט תקציבים ולייצר אותם, ואז באמת להכניס אותם אולי דרך האולפנים, והאולפנים יכולים לקבל איזושהי תוספת

דוברת: זאת חייבת להיות תוכנית מובנית

דוברת:  ודרך אגב - - -

עודד פורר:  כן, יכול להיות, אולי נעשה את זה - - - לאולפנים עם תקציב

עודד פורר:  מסורת ישראל, מורשת ישראל

עודד פורר:  יש לכם איזה חמישה משרדי ממשלה רק לעניין הזה, אז לא יכול להיות שבסוף דווקא ל-70,000 עולים שמגיעים לכאן, לא מוצאים תקציב

עודד פורר:       דבר אחרון, אדוני ראש העיר, הוזכר פה שיש גם אסירי ציון, את אמרת - - - 

עודד פורר:  אני לפני חמש שנים, לדעתי, היה לי חבר שמנהל בית-ספר תיכון ביהוד

עודד פורר:  נכנסתי לכיתה, והתחלתי לשאול תלמידים – כיתה י"א – מה זה 'אסיר ציון'? קיבלתי הרבה מאוד תשובות, אף אחת מהן לא הייתה, אני לא רוצה אפילו

עודד פורר:  כאילו הנושא הזה, כשאני הייתי ילד עסקנו בזה במהות, ואז עשינו איזושהי פעילות, דווקא בתיכון, יצא אז סרט שמישהי עשתה, 'מבצע חתונה'

עודד פורר:  לא יודע מי מכיר מה הסיפור של 'מבצע חתונה', אבל בעצם משם התחיל הסיפור של 'שלח את עמי'

עודד פורר:  ואני אומר שאם היינו עושים איזושהי פעילות כזאת בתיכונים מובנית, אני חושב שזה גם יחבר אולי את כולם לתוך הסיפור הזה של הציונות

עודד פורר:  תודה רבה

רון חולדאי:     וגם הוא היה פעם עולה חדש

דובר:  הוא גם לימד עברית, אני חושב

רון חולדאי:     והוא גם היה שר

רון חולדאי:  שניהם היו שרים

רון חולדאי:  והם באו לשמוע מה אתם חושבים על המקום הזה שבו אתם לומדים עברית

דובר:  - - - שלנו ממש מצוינת

דובר:  100 אחוז

דובר:  אבל משכורת לא מספיק

דובר:  זה אולפן א'?      

דובר:  לא

דובר:  ג'

דובר:  כמה פה תושבי תל-אביב? מי גר בתל-אביב? מי לא גר בתל-אביב? למה אתה לא הולך לאולפן ברחובות?      

דובר:  כי אני עליתי לארץ בסוף יוני

דובר:  ואין ג' ברחובות

דובר: יש א' ברחובות

דובר:  גם בבת-ים אין רמה יותר

סוזי עטר: זה המגוון שעליו דיברתי בעצם

דובר:  בכיתות ערב, בכיתות צהריים

דובר:  כל מה שצריך

דובר:  הבעיה פה שיש הרבה אנשים  - - - בלשון הלועזית שלהם, הם ברמה הרבה יותר, והם רוצים להגיע לאותה רמה בעברית

דובר:  ואין רמה יותר גבוהה מ-ג'

דוברת:  יש

דוברת:  אנחנו חייבים לתת קודם את הבסיסי

דוברת:  בוודאי שיש לנו בהתאמות גם ה' אפילו

דוברת:  אבל אנחנו קודם כל ניתן את א'-ב'

דובר:  אבל איזה קבוצות יש לכם? הכי גבוה?      

דוברת:  עד ג' פלוס

דובר:  אבל כרגע אין

דוברת:  זה בגלל מורים כמובן

דובר:  שלום לכם

דובר:  יש לנו אורחים: ראש עיריית תל-אביב, יו"ר ועדת הקליטה של הכנסת, מר פורר, חבר כנסת זאב אלקין והסתדרות המורים ומשרד החינוך

דובר:  כולם

דובר:  אני מציע שכדי שהם יכירו אותנו, כל אחד יגיד משפט:  איך  קוראים לו, מאיפה הוא, כמה זמן הוא בארץ

דובר:  אם אתם רוצים להגיד עוד משהו, זה בסדר

יובל:  יובל

יובל:  אני פה משנה

יובל:  מרוסיה

יובל:  עכשיו גר בתל-אביב

יבגני סובה: אני יבגניה, גם מרוסיה

יבגני סובה:  פה בישראל פחות משנה

יבגני סובה:  ואני גרה ברמת גן

ליזה:   אני ליזה

ליזה:  גם מרוסיה

ליזה:  עליתי בתחילת השנה

ליזה:  גרה ברמת-גן

הלנה:  שמי הלנה

הלנה:  ממוסקבה

הלנה:  גרה בבני ברק

הלנה:  אני חדשה, שמונה חודשים

אלינה: אני אלינה, אני גרה בבת-ים

דובר:  - - - ברזיל

דובר:  לא רק רוסיה יש כאן

דובר:  חמישה חודשים כאן

דובר:  - - - גר בחולון - - -

דובר:  - - - - רוסיה

דובר:  גר בחולון

טניה:  אני טניה

טניה:  ממוסקבה עליתי בדצמבר

דובר:  - - - אני גרה בתל-אביב

דובר:  מארצות הברית ועליתי לפני שמונה חודשים

אווה:  שמי אווה, אני משוודיה

אווה:  אני גרה בתל-אביב

נטלי: אני נטלי מלונדון

נטלי:  גרה בתל-אביב עם חתולים - - -

נטלי:  אני גרה פה ארבע שנים

הלנה:  אני הלנה, - - - ברמת-גן

נטליה: אני נטליה

נטליה:  אני עליתי בדצמבר

נטליה:  אני גרה בראשון לציון

רון חולדאי:    אני ראש עיריית תל-אביב יפו

רון חולדאי:  אני רוצה לאחל לכן שנה טובה ושתצליחו בישראל

עודד פורר:  אני יו"ר ועדת העלייה של הכנסת

עודד פורר:  ואני אומר לכם שיש לכם מזל שאתם לומדים באולפן פה בתל-אביב

עודד פורר:  זה אחד האולפנים הכי טובים שראינו, ואני מסתובב בכל הארץ

עודד פורר:  תצליחו, שנה טובה